**Paradis în doi**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iarăși sunt bolnav de tine

dragostea m-a răsturnat

înger parc-aș fi și-mi vine

drac să fiu și nu bărbat

Dragostea te-a răsturnat

și te văd cu ochi de stele

totu-mi pare minunat

ești minunea nopții mele

Eu te văd cu ochi de stele

înger parc-ai fi și-mi vine

brusc să fiu expert în rele

sunt bolnav iarăși de tine

Dragostea ne-a răsturnat

și-s un înger de bărbat

Costel Zăgan, CEZEISME II